---
otsikko: Hallituksen kokous 4/24
alaotsikko: Pöytäkirja
paikka: Otaniemen lukio
aika: 25.9. klo 16.00
paikalla:
 - Arttu Mattila
 - Into Almiala (klo 17.03 asti)
 - Natalia Oksanen
 - Risto Pekkanen
 - Saku Laesvuori
---

# Kokouksen avaaminen

Puheenjohtaja avasi kokouksen kello 16.10.

# Edellisen kokouksen pöytäkirjan hyväksyminen

Hyväksyttiin [pöytäkirja 3/24](../3/pöytäkirja.md).

# Talouskatsaus

Käytiin läpi yhdistyksen taloustilanne ja todettiin, ettei se ole muuttunut
merkittävästi aiemmista kokouksista.

Päätettiin kirjata yhä maksamattomat databilemaksut vuodelta 2023
luottotappioksi, yhteensä 74 €, koska niitä ei olla saatu kerättyä useista
muistutuksista huolimatta ja summa on niin pieni, ettei järeämpiin toimiin ole
kannattavaa ryhtyä.

# Databileet

Databiletoimikunta on hakenut avustusta Otaniemen lukion vanhempainyhdistys
ry:ltä (OLVY ry), mutta OLVY ry:n hallitus käsittelee hakemuksen vasta
seuraavassa kokouksessaan, joka on databileiden jälkeen. Päätettiin antaa
toimikunnalle lupa käyttää OLVY ry:ltä haettu 600 € databileiden järjestämiseen
jo ennen, kun sen myöntämisestä saadaan päätös OLVY ry:ltä.

## Vastuunjako

Kirjattiin pöytäkirjaan tiedoksi 4.9.2024 Otaniemen lukion kanssa sovittu
databileiden vastuujako:

- Otaniemen lukio vastaa pääruuasta, jossa Datat ry tukee 3 000 €.
- Datat ry vastaa
  - laskuttamisesta,
  - databiletoimikunnan talousarvion vahvistamisesta,
  - databiletoimikunnan ohjaamisesta/tukemisesta ja
  - databiletoimikunnan rahaliikenteestä.
- Databiletoimikunta vastaa käytännön järjestelyistä ja kokonaisuuden
  suunnittelusta.

## Databiletoimikunnan talousarvion vahvistaminen

Päätettiin olla vahvistamatta toimikunnan lähettämää talousarviota, koska siinä
on selviä virheitä. Näistä on lähetetty palaute toimikunnalle. Kun toimikunta
palauttaa korjatun talousarvion, se käsitellään mahdollisimman nopeasti ja
tarvittaessa kokousten välissä.

## Espoon kohdeavustuksen hakeminen

Päätettiin kirjoittaa toimikunnan virheellisen talousarvion pohjalta
ennakkotalousarvio ja hakea sen perusteella Espoon kaupungilta 300 €
nuorisotoiminnan kohdeavustusta.

## Avustukset osallistumismaksuihin

Päätettiin myöntää avustuksia databileiden osallistumismaksuihin heille, jotka
joutuvat miettimään osallistumistaan hinnan takia. Ohjeet hakemuksen
lähettämiseen sisällytetään databilekutsuun. 

# Kulukorvaushakemukset

Ei uusia kulukorvaushakemuksia.

Into Almiala poistui kokouksesta kello 17.03.

# Datatuotetilaus

Jätettiin käsiteltäväksi myöhemmin kokousten välissä.

# Muut asiat

## Dataykkösten ryhmäytys

Kirjataan pöytäkirjaan, että tapahtuma jäi järjestämättä, eikä sitä yritetä
enää järjestää syksylle hallituksen toimesta. Databiletoimikunta saattaa olla
järjestämässä jotain samankaltaista, johon päätettiin tarjota tukea.

# Kokouksen päättäminen

Puheenjohtaja päätti kokouksen kello 17.13.

::: allekirjoittajat
- Natalia Oksanen, puheenjohtaja
- Saku Laesvuori, sihteeri
:::
